A Bizottság határozata
(2002. május 3.)
az egyes húsevő háziállatok veszettség elleni vakcinázásának hatékonysági vizsgálatára jóváhagyott laboratóriumok jegyzéke tekintetében a 2001/296/EK határozat módosításáról
(az értesítés a C(2002) 1584. számú dokumentummal történt)
(EGT vonatkozású szöveg)
(2002/341/EK)
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a veszettség elleni vakcinák hatékonyságát figyelemmel kísérő szerológiai vizsgálatok egységesítéséhez szükséges szempontok megállapításáért felelős különleges intézet kijelöléséről szóló, 2000. március 20-i 2000/258/EK tanácsi határozatra [1] és különösen annak 3. cikkére,
mivel:
(1) A legutóbb a 2001/298/EK bizottsági határozattal [2] módosított, a 90/425/EGK irányelv A. mellékletének I. pontjában felsorolt külön közösségi szabályokban megállapított állat-egészségügyi követelmények hatálya alá nem tartozó állatok, spermák, petesejtek és embriók Közösségen belüli kereskedelmére és a Közösségbe történő behozatalára irányadó állat-egészségügyi követelmények megállapításáról szóló, 1992. július 13-i 92/65/EGK tanácsi irányelv [3] alternatív karanténrendszert ír elő egyes húsevő háziállatoknak bizonyos veszettségmentes tagállamok területére történő belépése esetére. Ez a rendszer megköveteli a vakcina hatékonyságának hivatalosan jóváhagyott laboratóriumok által, antitestek titrálásával végzett ellenőrzését.
(2) A 2000/258/EK határozat értelmében a franciaországi Nancy városában lévő AFSSA laboratóriumot jelölték ki az említett ellenőrzések elvégzésére vállalkozó laboratóriumok jóváhagyásához szükséges szakmai alkalmassági vizsgálatokért felelős intézetnek.
(3) A 2001/808/EK határozattal [4] módosított, egyes húsevő háziállatok veszettség elleni vakcinázása hatékonysági vizsgálatának laboratóriumok számára történő engedélyezéséről szóló, 2001. március 29-i 2001/296/EK bizottsági határozat [5] létrehozta a tagállamokban jóváhagyott laboratóriumok jegyzékét.
(4) Németország, Franciaország és Olaszország kérelmét követően, valamint a nancyi AFSSA Laboratórium által elvégzett szakmai alkalmassági vizsgálat kedvező eredménye alapján, indokolt az említett jegyzéknek - az említett három ország tekintetében - új laboratóriumokkal történő kiegészítése.
(5) Az e határozatban előírt intézkedések összhangban vannak a Tápláléklánc és Állat-egészségügyi Állandó Bizottság véleményével,
ELFOGADTA EZT A HATÁROZATOT:
1. cikk
A 2001/296/EK határozat melléklete az e határozat mellékletében foglaltak szerint módosul.
2. cikk
Ennek a határozatnak a tagállamok a címzettjei.
Kelt Brüsszelben, 2002. május 3-án.